Lav et referat af nedenstående tekst:

Tekst:
For mange er krisen en katastrofe. For andre giver den penge på kistebunden. Det sker hos producenter af grønne eller alternative energikilder - de som for eksempel laver stokerfyr, solceller eller husmøller. Her eksploderer efterspørgslen i takt med stigende energipriser. - Telefonerne gløder, og vi har travlt med at besvare alle opkald. Kunderne ringer og starter ofte samtalen med, at træpillerne nu koster en formue. Og så ved vi godt, hvad de vil, siger Rie Bech Mogensen med et smil. Alternativ til træpiller Rie Bech Mogensen er administrationsmedarbejder i KSM Stoker på Mors. KSM Stoker producerer stokerfyr. Et stokerfyr minder om et træpillefyr. Den store forskel er, at et stokerfyr kan brænde både træpiller, savsmuld, flis, korn og andre former for træ. De altædende fyr er populære, fortæller Rie Bech Mogensen. - Folk er desperate for at få fat i et alternativ til træpillefyret. Det er fantastisk at have meget at lave, men nogle gange føler vi også, at vi næsten ikke kan få benene til jorden igen, fortæller hun. Salget 20-doblet på Mors Hos KSM Stoker på Mors er salget i år ganget med 20, og de håber, det fortsætter. - Men det fortsætter jo nok sandsynligvis ikke. Jeg tror, det begynder at stagnere, men det kan godt være, det bare er henover sommeren næste år, og så kommer der gang i salget af de store anlæg igen til næste efterår. Sådan plejer mønsteret nemlig at være, siger Rie Bech Mogensen. - Folk glemmer, at de har brug for varme om vinteren, når det er varmt udenfor, så det plejer at gå ned over sommeren.

Referat:
Energikrisen har sat gang i den grønne omstilling, og det nyder producenter af alternative energikiler ganske godt af.